**Ministru kabineta noteikumu projekta “Grozījumi Ministru kabineta 2015. gada 3. februāra noteikumos Nr. 59 „Valsts un Eiropas Savienības atbalsta piešķiršanas kārtība investīciju veicināšanai lauksaimniecībā”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta 2015. gada 3. februāra noteikumu Nr. 59 „Valsts un Eiropas Savienības atbalsta piešķiršanas kārtība investīciju veicināšanai lauksaimniecībā” grozījumi ir nepieciešami, lai nodrošinātu atbalsta piešķiršanu 2018. gadā kredītprocentu dzēšanai lauksaimniecības un lauksaimniecības produktu pārstrādes jomā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Lauksaimniecības un lauku attīstības likuma 5.panta 3.1 un ceturtā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošie Ministru kabineta 2015. gada 3. februāra noteikumi Nr. 59 „Valsts un Eiropas Savienības atbalsta piešķiršanas kārtība investīciju veicināšanai lauksaimniecībā” (turpmāk – noteikumi Nr. 59) nosaka valsts atbalsta pasākumus lauksaimniecības attīstībai, valsts atbalsta apmēru, piešķiršanas kritērijus un kārtību.  Lai veicinātu investīciju piesaisti lauksaimniecības nozares modernizēšanai un sekmīgi izmantotu Eiropas Savienības atbalsta iespējas 2018. gadā, noteikumos Nr. 59 izdarīti vairāki precizējumi:  1) svītrots 3.3.2. apakšpunkts, jo tajā minētie atbalsta pretendenti jau noteikti 3.3.1.apakšpunktā. Noteikumu Nr.59 3.3.1.apakšpunkts paredz atbalstu visiem atbalsta pretendentiem, kas minēti 3.3.1. apakšpunkta apakšpunktos neatkarīgi no uzņēmuma lieluma. Noteikumu Nr.59 3.3.2. apakšpunktā noteikti tikai mazie vidējie uzņēmumi, kuri tiek minēti arī noteikumu Nr.59 3.3.1. apakšpunktā. Precizējums izdarīts, ņemot vērā Lauku atbalsta dienesta ieteikumus, lai nodrošinātu nepārprotamu atbalsta piešķiršanas procesu;  2) noteikumi Nr. 59 paredz, ka atbalsta pretendenti atbalstam var pieteikties, šo noteikumu [18.1](https://likumi.lv/ta/id/272094-valsts-un-eiropas-savienibas-atbalsta-pieskirsanas-kartiba-investiciju-veicinasanai-lauksaimnieciba#p18.1)., [19.1](https://likumi.lv/ta/id/272094-valsts-un-eiropas-savienibas-atbalsta-pieskirsanas-kartiba-investiciju-veicinasanai-lauksaimnieciba#p19.1)., [28.1](https://likumi.lv/ta/id/272094-valsts-un-eiropas-savienibas-atbalsta-pieskirsanas-kartiba-investiciju-veicinasanai-lauksaimnieciba#p28.1)., [29.1](https://likumi.lv/ta/id/272094-valsts-un-eiropas-savienibas-atbalsta-pieskirsanas-kartiba-investiciju-veicinasanai-lauksaimnieciba#p29.1)., [38.1](https://likumi.lv/ta/id/272094-valsts-un-eiropas-savienibas-atbalsta-pieskirsanas-kartiba-investiciju-veicinasanai-lauksaimnieciba#p38.1)., [39.1](https://likumi.lv/ta/id/272094-valsts-un-eiropas-savienibas-atbalsta-pieskirsanas-kartiba-investiciju-veicinasanai-lauksaimnieciba#p39.1). apakšpunktā un [49. punktā](https://likumi.lv/ta/id/272094-valsts-un-eiropas-savienibas-atbalsta-pieskirsanas-kartiba-investiciju-veicinasanai-lauksaimnieciba#p49) minēto iesniegumu un tam pievienotos dokumentus iesniedzot papīra dokumenta formā vai elektroniski, ja attiecīgais dokuments sagatavots atbilstoši normatīvajiem aktiem par elektronisko dokumentu noformēšanu. Pamatojoties uz Lauku atbalsta dienesta likuma 3.1 panta trešo daļu, noteikumu Nr. 59 [18.1](https://likumi.lv/ta/id/272094-valsts-un-eiropas-savienibas-atbalsta-pieskirsanas-kartiba-investiciju-veicinasanai-lauksaimnieciba#p18.1)., [19.1](https://likumi.lv/ta/id/272094-valsts-un-eiropas-savienibas-atbalsta-pieskirsanas-kartiba-investiciju-veicinasanai-lauksaimnieciba#p19.1)., [28.1](https://likumi.lv/ta/id/272094-valsts-un-eiropas-savienibas-atbalsta-pieskirsanas-kartiba-investiciju-veicinasanai-lauksaimnieciba#p28.1)., [29.1](https://likumi.lv/ta/id/272094-valsts-un-eiropas-savienibas-atbalsta-pieskirsanas-kartiba-investiciju-veicinasanai-lauksaimnieciba#p29.1)., [38.1](https://likumi.lv/ta/id/272094-valsts-un-eiropas-savienibas-atbalsta-pieskirsanas-kartiba-investiciju-veicinasanai-lauksaimnieciba#p38.1)., [39.1](https://likumi.lv/ta/id/272094-valsts-un-eiropas-savienibas-atbalsta-pieskirsanas-kartiba-investiciju-veicinasanai-lauksaimnieciba#p39.1). apakšpunktā minētie atbalsta pretendenti turpmāk iesniegumus atbalstam kredītprocentu daļējai dzēšanai iesniedz, izmantojot Lauku atbalsta dienesta elektronisko pieteikšanās sistēmu;  3) tehnisks precizējums 11.13. apakšpunktā nepieciešams, lai nodrošinātu Eiropas Komisijas valsts atbalsta publicitātes prasību saskaņā ar Komisijas 2014. gada 25. jūnija Regulu (ES) Nr. [702/2014](http://eur-lex.europa.eu/eli/reg/2014/702/oj/?locale=LV), ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (Eiropas Savienības Oficiālais Vēstnesis, 2014. gada 1. jūlijs, Nr. L 193) (turpmāk – Komisijas regula Nr. [702/2014](http://eur-lex.europa.eu/eli/reg/2014/702/oj/?locale=LV));  4) 13.1.4. apakšpunkts tehniski precizēts, paredzot atbalstu tikai tādiem atbalsta pretendentiem, kas iegādājušies zemi, lai uz tās paši nodarbotos ar primāro lauksaimniecības ražošanu;  5) tehniski precizēts IV sadaļas nosaukums, jo tas līdz šim aptvēra nevis visas atbalstāmās nozares, bet tikai lauksaimniecības produktu pārstrādi, lai gan atbalsts tiek paredzēts arī zvejniecībai un zvejas produktu apstrādei;  6) 34.2 punkts sadalīts apakšpunktos, lai norma būtu piemērojama nepārprotami;  7) lai nodrošinātu laukaugu ražu prognozēšanas sistēmas uzturēšanu un ikgadēju prognožu sagatavošanu, kā arī lauksaimniecības nozaru bruto seguma aprēķināšanu, kas nepieciešama lauksaimniecības pētījumiem, noteikumu projekta 8. punktā paredzēts jauns atbalsta pretendents materiāli tehniskās bāzes pilnveidošanai, kas saistīta ar laboratorisko analīžu vai pētījumu veikšanu. Noteikumu projekta 9. punktā tiek noteikts jaunam atbalsta pretendentam pieteikšanās termiņš līdz 2018. gada 20. jūnijam;  8) noteikumu 43.4.5.apakšpunkts tehniski precizēts attiecībā uz zinātnes projektu, kas īstenots jau iepriekšējā gadā.  Tā kā turpmāk paredzēts, ka atbalsta pretendenti iesniegumus atbalstam kredītprocentu daļējai dzēšanai iesniegs tikai Lauku atbalsta dienesta elektroniskajā pieteikšanās sistēmā, izdarīti tehniski precizējumi saistībā ar noteikumu Nr.59 1., 2., 3., 4., 5. un 6. pielikumu. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauku atbalsta dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar lauksaimniecisko ražošanu, lauksaimniecības produktu pārstrādes uzņēmumi, zvejniecību un zvejas apstrādi un lauksaimniecības pakalpojumu kooperatīvās sabiedrības, – kopā aptuveni 1000 valsts atbalsta saņēmēju. |
| 2. | Tiesiskā regulējuma ietekme uz tautsaimniecību un administratīvo slogu | Lai sekmētu Eiropas Savienības struktūrfondu finansēto projektu īstenošanu un lauksaimniecības nozarē, lauksaimniecības produktu pārstrādē un zvejniecības un zvejas produktu apstrādē iesaistītajiem uzņēmumiem nodrošinātu ilgtermiņa investīcijas ar atbilstošām aizdevumu likmēm, papildus ir jāparedz atbalsts kredītprocentu daļējai dzēšanai. Tādējādi tiks mazināts finansiālais slogs uzņēmumiem, kas maksā kredītprocentus par aizdevumu.  Uzņēmumos lieli līdzekļi tiek novirzīti aizdevumu atmaksai, bet tos varētu izmantot efektīvāk, novirzot investīcijām efektivitātes palielināšanai un jaunu darbavietu radīšanai.  Tādēļ ir nepieciešams atbalsts kredītprocentu daļējai dzēšanai lauksaimniecības nozarē, lauksaimniecības produktu pārstrādē un zvejniecības un zvejas produktu apstrādē iesaistītajiem uzņēmumiem, jo tā tiktu veicināta uzņēmumu efektivitāte un nodrošināta arī turpmāka investīciju ieplūšana uzņēmumos.  Atbalsts lauksaimniecībā izmantojamiem zinātnes pētījumiem un ar pētījumu un laboratorisko analīžu veikšanu saistītās materiālās bāzes pilnveidošanai nepieciešams, lai nodrošinātu efektīvāku lauksaimniecības produkcijas ražošanu – izturīgāku šķirņu selekcionēšanu, nepieciešamo barības vielu izpēti un slimību apkarošanu. |
| 3. | Administratīvo izmaksu monetārs novērtējums | Projekts nepalielinās administratīvo slogu. Atbilstoši noteikumu projekta 8. punktam atbalstam varēs pieteiksies jauns pretendents, kura atbalsta izmaksas tika ietvertas iepriekšējo noteikumu Nr. 59 grozījumu aprēķinos. Paredzēts, ka uz atbalstu kredītprocentu daļējai dzēšana pretendenti iesniegumus turpmāk iesniegs, izmantojot Lauku atbalsta dienesta elektronisko pieteikšanās sistēmu un tādējādi samazinot administratīvo slogu un administratīvās izmaksas Lauku atbalsta dienestam. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Komisijas 2014. gada 25. jūnija Regula (ES) Nr. [702/2014](http://eur-lex.europa.eu/eli/reg/2014/702/oj/?locale=LV), ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (Eiropas Savienības Oficiālais Vēstnesis, 2014. gada 1. jūlijs, Nr. L 193);  Komisijas 2013. gada 18. decembra Regula (ES) Nr. [1407/2013](http://eur-lex.europa.eu/eli/reg/2013/1407/oj/?locale=LV) par Līguma par Eiropas Savienības darbību [107.](https://likumi.lv/ta/id/272094-valsts-un-eiropas-savienibas-atbalsta-pieskirsanas-kartiba-investiciju-veicinasanai-lauksaimnieciba#p107) un [108. panta](https://likumi.lv/ta/id/272094-valsts-un-eiropas-savienibas-atbalsta-pieskirsanas-kartiba-investiciju-veicinasanai-lauksaimnieciba#p108) piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |  |
| --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Komisijas 2014. gada 25. jūnija Regula (ES) Nr. [702/2014](http://eur-lex.europa.eu/eli/reg/2014/702/oj/?locale=LV), ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (Eiropas Savienības Oficiālais Vēstnesis, 2014. gada 1. jūlijs, Nr. L 193) (turpmāk – Komisijas regula Nr. [702/2014](http://eur-lex.europa.eu/eli/reg/2014/702/oj/?locale=LV));  Komisijas 2013. gada 18. decembra Regula (ES) Nr. [1407/2013](http://eur-lex.europa.eu/eli/reg/2013/1407/oj/?locale=LV) par Līguma par Eiropas Savienības darbību [107.](https://likumi.lv/ta/id/272094-valsts-un-eiropas-savienibas-atbalsta-pieskirsanas-kartiba-investiciju-veicinasanai-lauksaimnieciba#p107) un [108. panta](https://likumi.lv/ta/id/272094-valsts-un-eiropas-savienibas-atbalsta-pieskirsanas-kartiba-investiciju-veicinasanai-lauksaimnieciba#p108) piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – Komisijas regula Nr. [1407/2013](http://eur-lex.europa.eu/eli/reg/2013/1407/oj/?locale=LV)). | | | |
| A | B | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr. [702/2014](http://eur-lex.europa.eu/eli/reg/2014/702/oj/?locale=LV) 9. panta 2. un 4. punkts | Noteikumu projekta 3. punkts | Komisijas regulas Nr. [702/2014](http://eur-lex.europa.eu/eli/reg/2014/702/oj/?locale=LV) prasības tiek ieviestas pilnībā. | | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas regulas Nr. [702/2014](http://eur-lex.europa.eu/eli/reg/2014/702/oj/?locale=LV) I pielikums | Noteikumu projekta 6. punkts | Komisijas regulas Nr. [702/2014](http://eur-lex.europa.eu/eli/reg/2014/702/oj/?locale=LV) prasības tiek ieviestas pilnībā. | | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 1. panta 2. punkts | Noteikumu projekta 6. punkts | Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV)prasības tiek ieviestas pilnībā. | | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | | |
| Cita informācija | Nav. | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. | | | |
| A | B | | C | |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā | |
| Projekts šo jomu neskar. | Projekts šo jomu neskar. | | Projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. | | | |
| Cita informācija | Nav. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts lauksaimnieku nevalstiskajām organizācijām ir nosūtīts elektroniski. |
| 2. | Sabiedrības līdzdalība projekta izstrādē | Noteikumu projekta izstrādē iesaistījās Lauksaimnieku Organizāciju sadarbības padome, Latvijas Lauksaimniecības kooperatīvu asociācija un biedrība „Zemnieku saeima”. |
| 3. | Sabiedrības līdzdalības rezultāti | Noteikumu projekts ir saskaņots ar Lauksaimnieku Organizāciju sadarbības padomi, Latvijas Lauksaimniecības kooperatīvu asociāciju, biedrību „Zemnieku saeima” un Latvijas pārtikas uzņēmumu federāciju. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts tiks realizēts esošo finanšu līdzekļu un cilvēkresursu ietvaros. |
| 3. | Cita informācija | Nav. |

Zemkopības ministrs J. Dūklavs

Zemkopības ministrijas valsts sekretāre D. Lucaua

Voiče 67027121

Linda.Voice@zm.gov.lv